# José Carioca

José Carioca (també conegut, sobretot al Brasil pel seu diminutiu Zé Carioca) és un personatge de ficció de la Walt Disney Company. José és un lloro antropomòrfic nascut a Rio de Janeiro, Brasil. Va ser creat el 1943 per protagonitzar, junt a l'Ànec Donald la pel·lícula Saludos Amigos. L'any següent, se'ls uniria Panchito Pistoles per esdevenir els tres cavallers, protagonistes de la pel·lícula homònima.
Al Brasil ha esdevingut un ídol nacional, i és un personatge de còmics que rivalitza en popularitat amb Mickey Mouse, l'Ànec Donald o l'Oncle Garrepa, els quatre personatges de Disney que compten amb capçalera pròpia als quioscos del país, fins que l'editora Abril els retirà el 2018. El 2020 un nou editor va reprendre les publicacions. A les historietes brasileres, en José viu a la ciutat fictícia brasilera de Vila Xurrupita (quan els altres personatges Disney viuen en altres ciutats fictícies dels EUA) amb altres personatges desconeguts a altres parts del món com el seu amic Néstor, un corb negre antropomòrfic. José ha anat canviant d'indumentària (canviant de la vestimenta original amb barret, tratge, paraigua i cigar a una amb samarreta i gorra) i pel que fa a la seua personalitat, és molt malfaener i odia treballar.
A les primeres historietes del personatge fetes al Brasil i publicades a la revista O Pato Donald, tant José com Donald vivien a patòpolis i compartien personatges i situacions.Entre altres desenvolupaments a la vida de José fets a posteriori pels artistes brasilers, José té un àlter ego superheroic (com Paperinik ho és de Donald) anomenat Morcego Verde (Rat-penat verd) i també és president del club de futbol de Vila Xurrupita.
Pel que fa a occident, José Carioca va ser un personatge molt popular a les historietes Disney fetes als EUA els anys 40, i va caure en desús posteriorment. Als anys 2000 va ser recuperat, junt amb Panchito Pistoles per l'artista Don Rosa.
A principis del 2020 es va estrenar la primera temporada de la sèrie anomenada The Legend Of The Three Caballeros, on Carioca esdevé protagonista juntament amb Donald i Panchito. La sèrie es basa en el mètode d'ensenyament de la pel·lícula The Three Caballeros (1944), però aquest cop, enlloc de viatjar per Sud-amèrica mostrant les cultures respectives, els tres cavallers viatgen per tot el món explicant episodis històrics. Amb tot, la producció té un encarament més modern, amb humor actualitzat, i un desenvolupament més ràpid i dinàmic que la pel·lícula original.

## Referències

* ↑ Grant, John. Encyclopedia of Walt Disney's Animated Characters. 2a edició. Hyperion, 1998, p. 205–206. ISBN 978-0786863365.
* ↑ «The New Pictures». TIME, 25-01-1943 [Consulta: 8 juny 2009].
* ↑ Becattini, Alberto. Disney Comics: The Whole Story. Theme Park Press, 2016, p. 124. ISBN 978-1683900177.
* ↑ Line, A. TARDE On. «Zé Carioca ganha novas histórias para comemorar 70 anos» (en portuguès brasiler). Arxivat de l'original el 2021-09-12. [Consulta: 7 agost 2020].
* ↑ «Abril confirma, em comunicado a assinantes, o fim dos quadrinhos Disney na editora» (en portuguès brasiler), 08-06-2018. [Consulta: 7 agost 2020].
* ↑ «Zé Carioca volta a ter HQs produzidas no Brasil» (en portuguès brasiler), 29-07-2020. Arxivat de l'original el 2020-08-14. [Consulta: 7 agost 2020].
* ↑ Disney Made a Donald Duck Three Caballeros TV Show – Nerdist
* ↑ Disney Schedule Archive [@DisneySchedules]. «Just like 101 Dalmatian Street, Legend of the Three Caballeros will make its US Cable Debut on Disney XD starting Saturday, August 7 at 7:30 am. t.co/wymk3jK9uy» (en anglès), 09-07-2021. Arxivat de l'original el 10 juliol 2021.

## Enllaços externs

* José Carioca a inducks.org (anglès)
* José Carioca al Brasil Arxivat 2011-09-07 a Wayback Machine. a universohq.com (portuguès)
* José Carioca Arxivat 2007-04-07 a Wayback Machine. a Who is Who in Duckburg? (anglès)